Diari Oficial de la Generalitat Valenciana


Sumari del DOGV 3841, del 21-09-2000 (2000/7606)

ACORD de 12 de setembre de 2000, del Govern Valencià, pel qual es declara d'urgent ocupació dels béns i drets subjectes a un expedient d'expropiació forçosa de l'ajuntament de Betxí.
--------------------------------------------------------------------------------------------------------------------------------------------------------------------------------------

### Dades del document

Número de DOGV
:   3841

Data del DOGV
:   21-09-2000

Secció del DOGV
:   V. ALTRES ANUNCIS - F) EXPROPIACIONS

Número del document
:   2000/7606


Data del document
:   12-09-2000

Organisme emissor
:   Conselleria de Justícia i Administracions Públiques

Tipus de document
:   Acord

Descriptors 

:   * Betxí
    * administració local
    * expropiació

ACORD de 12 de setembre de 2000, del Govern Valencià, pel qual es declara d'urgent ocupació dels béns i drets subjectes a un expedient d'expropiació forçosa de l'ajuntament de Betxí. [2000/M7606]
  
El Govern Valencià, en la reunió del dia 12 de setembre de 2000, adoptà l'acord següent:
  
L'Ajuntament de Betxí, després de l'aprovació del projecte d'obres i el compliment dels requisits legals, va sol·licitar la declaració d'ocupació urgent dels béns i drets afectats per l'expedient d'expropiació forçosa per a l'execució del projecte de dotació de serveis accessos institut secundària.
  
Aquesta declaració d'ocupació urgent queda justificada per les raons següents:
  
L'obra de dotació de serveis accessos institut secundària ha de realitzar-se amb celeritat, atés el manifest estat de deteriorament de les instal·lacions de l'actual institut de secundària, a la qual cosa cal afegir la incapacitat per a albergar als alumnes, la inexistència de menjador i la llunyania de les instal·lacions, fets que justifiquen a bastament acudir a aquest procediment especial.
  
La relació de propietaris, béns i drets afectats per l'expedient va ser sotmesa a informació pública i notificada individualment a les persones interessades, algunes de les quals presentaren al·legacions que han sigut resoltes pel ple de la corporació. En l'expedient consten l'aprovació del projecte d'obres, acta de replantejament i retenció de crèdit.
  
Per tot això i ateses les facultats conferides pel Reial Decret 3.318/1983, de 25 d'agost, d'acord amb els articles 32 i 17 de l'Estatut d'Autonomia de la Comunitat Valenciana, en relació amb l'article 25 i la disposició final segona de la Llei de la Generalitat Valenciana 5/1983, de 30 de desembre, a proposta del conseller de Justícia i Administracions Públiques, el Govern Valencià
  
ACORDA
  
Declarar l'ocupació urgent dels béns i drets subjectes a l'expedient d'expropiació forçosa instruït per l'Ajuntament de Betxí per a l'execució del projecte de dotació de serveis accessos institut secundària.
  
Relació de béns afectats
  
Parcel·la núm.: 1
  
Titular: Francisco Hernández Ferrandis
  
Domicili: c/ Luis Pérez, s/n, Betxí
  
Qualificació urbanística: sòl no urbanitzable comú
  
Dades cadastrals: polígon 14, parcel·la 216.
  
Superfície cadastral: 0,3496 ha
  
Superfície a expropiar: 254,54 m²
  
Tipus de cultiu: tarongers
  
Parcel·la núm.: 2
  
Titular: Pascual Parra Albiol
  
Domicili: c/ Sant Joan, 29, Vila-real
  
Qualificació urbanística: sòl no urbanitzable comú
  
Dades cadastrals: polígon 14, parcel·la 215
  
Superfície cadastral: 0,4143 ha
  
Superfície a expropiar: 484,48 m²
  
Tipus de cultiu: tarongers
  
Parcel·la núm.: 3
  
Titular: Pilar Alcalá Torres
  
Domicili: c/ Major, 21, Betxí
  
Qualificació urbanística: sòl no urbanitzable comú
  
Dades cadastrals: polígon 14, parcel·la 214
  
Superfície cadastral: 0,7844 ha
  
Superfície a expropiar: 83,15 m²
  
Tipus de cultiu: tarongers
  
Parcel·la núm.: 4
  
Titular: Encarnación Vilar Franch
  
Domicili: Pietat, 8, Betxí
  
Qualificació urbanística: sòl no urbanitzable comú
  
Dades cadastrals: Polígon 14, parcel·la 225
  
Superfície cadastral: 0,4908 ha
  
Superfície a expropiar: 1208,86 m²
  
Tipus de cultiu: garrofers
  
Aquest acord s'haurà de publicar en el Diari Oficial de la Generalitat Valenciana als efectes de l'article 56.2 del Reglament d'Expropiació Forçosa, perquè les persones interessades, una vegada publicada la relació i fins al moment de l'alçament de l'acta prèvia, puguen formular per escrit davant de la corporació local expropiant al·legacions a l'únic efecte d'esmenar possibles errors en relacionar els béns afectats per l'ocupació urgent .
  
Aquest acord posa fi a la via administrativa en virtut de l'article 109.c) de la Llei 30/1992, de 26 de novembre. Les persones interessades podran interposar-hi els recursos següents:
  
a) Recurs potestatiu de reposició davant del Govern Valencià, en el termini d'un mes comptat a partir de l'endemà de la publicació de l'acord en el Diari Oficial de la Generalitat Valenciana. Contra la desestimació expressa del recurs potestatiu de reposició o, en el seu cas, contra la desestimació presumpta d'aquest pel transcurs d'un mes, es podrà interposar en el termini de dos mesos recurs contenciós administratiu davant la Sala Contenciosa Administrativa del Tribunal Superior de Justícia de la Comunitat Valenciana. En cas de haver-se interposat recurs administratiu potestatiu de reposició, no es podrà interposar recurs contenciós administratiu fins que el primer siga resolt expressament o s'haja produït la seua desestimació presumpta pel transcurs d'un mes. Segons que estableixen els articles 48, 107 i següents, i 116 i següents de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, i l'article 46 de la Llei 29/88, de 13 de juliol, Reguladora de la Jurisdicció Contenciosa Administrativa.
  
b) Directament recurs contenciós administratiu davant la Sala Contenciosa Administrativa del Tribunal Superior de Justícia de la Comunitat Valenciana, en el termini de dos mesos comptats a partir de l'endemà a la publicació de l'acord en el Diari Oficial de la Generalitat Valenciana, d'acord amb els articles 10 i 46 i següents de la Llei 29/1998, de 13 de juliol, Reguladora de la Jurisdicció Contenciosa Administrativa.
  
Tot això sense perjuí que les persones interessades puguen exercir qualsevol altra via que estimen oportuna.
  
València, 12 de setembre de 2000
  
El conseller secretari del Govern Valencià,
  
JOSÉ JOAQUÍN RIPOLL SERRANO